Työ- ja elinkeinoministeriön asetus

ulkomaalaislain nojalla säädettyihin tehtäviin toimivaltaisista työ- ja elinkeinotoimistoista

Annettu Helsingissä XX päivänä XXkuuta 2017

—————

Työ- ja elinkeinoministeriön päätöksen mukaisesti säädetään 30 päivänä huhtikuuta 2004 annetun ulkomaalaislain (301/2004) 85 §:n 3 momentin nojalla, sellaisena kuin se on laissa 973/2007:

1 §

Toimivaltaiset työ- ja elinkeinotoimistot

Ulkomaalaislain (301/2004) nojalla työ- ja elinkeinotoimistolle säädettyihin tehtäviin toimivaltaisia ovat Uudenmaan, Kaakkois-Suomen, Pirkanmaan ja Pohjois-Pohjanmaan työ- ja elinkeinotoimistot. Tehtävien hoitamisesta Ahvenanmaan maakunnassa säädetään erikseen.

Edellä 1 momentissa mainituista työ- ja elinkeinotoimistoista toimivaltainen on se työ- ja elinkeinotoimisto, jonka alueella työnteko tapahtuu. Jos työtä tehdään useamman työ- ja elinkeinotoimiston alueella, päätösvaltainen on työ- ja elinkeinotoimisto, jonka alueella työnteko pääasiassa tapahtuu. Jos työnteko ei ole minkään työ- ja elinkeinotoimiston alueella sidottua, päätösvaltainen on työ- ja elinkeinotoimisto, jonka alueella on työnantajan toimipaikka.

2 §

Työ- ja elinkeinotoimistojen alueet

Edellä 1 §:n 1 momentissa tarkoitettuihin tehtäviin toimivaltaisten työ- ja elinkeino-toimistojen alueet ovat:

*Uudenmaan työ- ja elinkeinotoimisto:* Uudenmaan elinkeino-, liikenne ja ympäristö-keskuksen alue.

*Kaakkois-Suomen työ- ja elinkeinotoimisto:* Kaakkois-Suomen, Etelä-Savon, Pohjois-Savon, Pohjois-Karjalan ja Keski-Suomen elinkeino-, liikenne ja ympäristökeskuksen alueet.

*Pirkanmaan työ- ja elinkeinotoimisto:* Pirkanmaan, Satakunnan, Hämeen ja Varsinais-Suomen elinkeino-, liikenne ja ympäristökeskuksen alueet.

*Pohjois-Pohjanmaan työ- ja elinkeinotoimisto:* Etelä-Pohjanmaan, Pohjanmaan, Pohjois-Pohjanmaan, Kainuun ja Lapin elinkeino-, liikenne ja ympäristökeskuksen alueet.

3 §

Siirtymäsäännös

Tämä asetuksen voimaan tullessa vireillä olevat työntekijän oleskelulupa-asiat käsitellään seuraavissa työ- ja elinkeinotoimistoissa:

*Uudenmaan työ- ja elinkeinotoimisto:* Uudenmaan työ- ja elinkeinotoimistossa vireillä olevat asiat.

*Kaakkois-Suomen työ- ja elinkeinotoimisto:* Kaakkois-Suomen työ- ja elinkeinotoimistossa vireillä olevat asiat.

*Pirkanmaan työ- ja elinkeinotoimisto*: Pirkanmaan työ- ja elinkeinotoimistossa vireillä olevat asiat.

4 §

Voimaantulo

Tämä asetus tulee voimaan 1 päivänä marraskuuta 2017.

Tällä asetuksella kumotaan ulkomaalaislain nojalla säädettyihin tehtäviin toimivaltaisista työ- ja elinkeinotoimistoista 26 päivänä marraskuuta 2012 annettu työ- ja elinkeinoministeriön asetus (648/2012).

Helsingissä XX päivänä XXkuuta 2017

Työministeri Jari Lindström

Hallitusneuvos Olli Sorainen